บาทเปิด 35.40/42 แนวโน้มแข็งค่า
เงินบาทเปิด 35.40/42  บาทต่อดอลล่าร์ แนวโน้มแข็งค่าตามภูมิภาค คาดกรอบ 35.30-35.50 บาทต่อดอลล่าร์
10 ก.พ. 2559

เงินบาทเปิด 35.40/42  บาทต่อดอลล่าร์ แนวโน้มแข็งค่าตามภูมิภาค คาดกรอบ 35.30-35.50 บาทต่อดอลล่าร์ 
นักบริหารเงิน กล่าวว่า เงินบาทเปิดตลาดเช้านี้อยู่ที่ระดับ 35.40/42 บาท/ดอลลาร์ แข็งค่าขึ้นจากช่วงเย็นวานนี้ที่ปิดตลาดที่ระดับ 35.47/48 บาท/ดอลลาร์
วันนี้เงินบาทยังมีแนวโน้มไปในทิศทางที่แข็งค่าได้ต่อ ซึ่งเป็นไปตามค่าเงินสกุลต่างๆ ในภูมิภาค เนื่องจากนักลงทุนมีการไล่ซื้อเงินเยนกันในช่วงนี้ เพราะมองว่าเป็นสินทรัพย์ที่มีความปลอดภัย หลังจากที่ธนาคารกลางญี่ปุ่น (BOJ) ได้ปรับลดอัตราดอกเบี้ยนโยบายลง 
"บาทวันนี้น่าจะยังแข็งค่าต่อ เป็นไปตามภูมิภาค ช่วงนี้มีการไล่ซื้อเงินเยนกัน หลังจากที่แบงก์ชาติญี่ปุ่นลดดอกเบี้ย...ตอนนี้ราคาอะไรก็ไม่ค่อยดี คนมองว่าเงินเยนเป็นสินทรัพย์ที่มีความปลอดภัย" นักบริหารเงิน ระบุ
นักบริหารเงิน คาดว่า เงินบาทวันนี้จะเคลื่อนไหวในกรอบ 35.30-35.50 บาท/ดอลลาร์